A mexikóvárosi polgármester bejelentette,
hogy a nők elleni erőszak miatt kihirdetett készültség ellenére
a városvezetés máris új eljárásrenden dolozik.
Nehéz körülmények között dolgozunk.
Mexikóvárosban és az ország más államaiban is
emelkedik a nőgyilkosságok száma.
Idén eddig 809 ilyen bűncselekményt követtek el.
Ebből 173 esetben az elkövető késsel…
Alig alszunk.
Ha mégis, akkor is csak felszínesen, megszakításokkal.
Az adatok alapján a legtöbb eset júliusban történt, szám szerint 94.
A második a sorban szeptember, 93 esettel.
Augusztusban 91 nőgyilkosság történt, márciusban és júniusban 87, illetve 82.
Minden femicídiumról értesítést kaptam.
A növekedés 183%-os.
És nőként nem volt könnyű dolgom.
A bűnügyi nyomozás hagyományosan a férfiak világa.
A rendőrök többnyire férfiak.
Nőként nem volt könnyű elvégezni azt a munkát,
meghozni azokat a döntéseket, amiket ők.
Egyszer a kollégáim és a parancsnok jelenlétében kicsúszott a számon:
„Egyszer úgyis a pokolra jutok.”
Mire az egyik ügyészem azt felelte:
„Mondjak valamit, főnök?
Már a pokolban van.”
ÜGYÉSZSÉG FEMICÍDIUM ELLENI ÜGYOSZTÁLY
AZ ÜGYÉSZNŐ
Hetente körülbelül 500 aktát nyitunk meg.
A társadalmunkat átszövi az erőszak, és ez erőszakos bűncselekményeket szül.
Ha megoldunk egy gyilkosságot, történik három másik.
Ha megoldunk hármat, jön négy új, ha ötöt, lesz hatodik.
Sokszor halljuk kollégáktól, hogy amikor már azt hiszik,
látták a lehető legrosszabbat, mindig jön egy még szörnyűbb eset.
Az emberi gonoszság végtelen.
Elképzelni sem tudjuk, mire vagyunk képesek.
TANÚVALLOMÁS NADYA TALINA BARRALES
KAREN ITZEL ÉDESANYJA
Úgy volt, hogy aznap nála ebédelek.
Több üzenetet írtam neki,
de a telefonja ki volt kapcsolva, így nem kapta meg őket.
Kétségbeesésemben megkértem a vejemet, José Luist,
hogy jöjjön el velem a rendőrségre.
Azt mondta, majd ő elmegy egyedül, és értesít, ha megtud valamit.
Azt feleltem: „Nem. Együtt megyünk a tláhuaci rendőrségre,
és bejelentést teszünk, mert a lányom eltűnt.”
TLÁHUAC NEGYED
Mexikóvárosban Karen Itzel Rodríguez Barrales rokonai
mindkét irányban lezárták a Tláhuac sugárutat.
Nyomozást követelnek a 26 éves nő ügyében,
aki a szakdolgozatát indult leadni, amikor eltűnt.
Karennek nagyon boldog gyerekkora volt.
Fogorvosnak készült.
Lelkiismeretesen ellátta a háztartást,
imádta a fiát,
sőt, még a férjét is.
Ez a fiatalember Karen férje.
- Karené. - Mit mondtak?
Már hívtuk őket. Az ügyész úton van ide.
Csak akkor lépnek, ha nyomást gyakorolunk rájuk.
A nyomozó ügyész megkérdezte tőlem,
hogy ki látta utoljára élve a lányomat.
Mondtam neki, hogy a férje.
Mire az ügyész azt felelte,
hogy akkor neki kell bejelentenie a lányom eltűnését.
Tett bejelentést?
Igen, csütörtökön, 7:35-kor.
Az Eltűnt Személyek Ügyosztálya nyomozást indított
Karen ügyében.
A nő a férjével élt a Tláhuac negyedben.
Volt egy gyerekük, egy kisfiú.
Karen édesanyja, Nadya asszony
azt gyanította, hogy Karen férjének köze lehet a nő eltűnéséhez.
José Luis felhívott, és arról kérdezősködött,
hogy hol vagyok éppen.
Hazudtam.
Amúgy sem tartoztam neki beszámolóval minden lépésemről.
És épp az ügyészségen voltam.
Elmondták, hogy megnézték a biztonsági kamerák felvételeit.
A felvételek alapján José Luis egy nagy zsákot vett ki a kocsijából.
Onnantól már nem bejelentőként kezelték.
Én voltam a bejelentő, a vejem pedig gyanúsított lett.
Megkérdezem.
Ezek után kiszálltak a nyomozók,
és végrehajtották a letartóztatását.
Letartóztatási parancsunk van. Börtönbe visszük.
- Miért? - Oda van írva.
Egy személy eltűnése miatt.
- Érti? - Nyugodjon meg!
Jogában áll…
José N.-t letartóztattuk, és vádat emeltünk ellene,
mert valószínűleg köze volt
egy Karen nevű, fiatal nő eltűnéséhez.
DNS-tesztre küldtek genetikai azonosítás céljából.
Egyből arra gondoltam,
hogy ha az ügyészség DNS-vizsgálatra küld,
akkor a lányom halott.
FEMICÍDIUM-TÉRKÉP
Alapos és mélyreható adatgyűjtés és nyomozati munka eredményeként
egy több szakértőből álló csapatnak sikerült megtalálnia Karen holttestét.
A pontos helyszín az, ahol a farostlemezeket látjuk.
Gépekkel fésültük át
a földrakás egy részét, ami egy félreeső út mentén fekszik.
KÖZTERÜLET
REJTETT SÍR
TÍZ NAPON BELÜL MEGTALÁLTÁK
FEMICÍDIUM
- A neve? - Igen, bíró úr.
José Luis Galicia Palomares vagyok, diplomás, engedéllyel rendelkező fogorvos.
Sem a szüleimnek, sem a családomnak, sem nekem nincs közöm az ügyhöz.
Egy szakértői jelentés sem bizonyítja, hogy én vagyok az elkövető.
A videók és a fotók sem. Nincs bizonyíték ellenem.
Én kaptam meg az ügyet, így nekem kellett eljárnom.
A nyomozás során kiderült,
hogy az áldozat nem ment el beadni a szakdolgozatát,
ahogy a férje állította.
A férj ellentmondásba keveredett.
Ebből rájöttünk, hogy vannak itt elvarratlan szálak.
Akkor azt mondtam:
„Még nincs vége, ügyésznő. Még nincs vége.”
Azt felelte: „Így van, Nadya asszony.
Igazságot szolgáltatunk. Bízzon a hatóságokban!”
Mire én: „Bízom a hatóságokban, de ne hagyjon cserben!”
Néha az apák és az anyák megkérdezik,
hogy mit tennék, ha az én gyerekemről lenne szó.
Nem tudom, mit tennék.
Ez is az egyik oka annak,
amiért úgy döntöttem,
hogy sosem vállalok gyermeket.
Minek szüljek lányt
egy olyan országban, ahol a nemek közti egyenlőség
még mindig csak távoli álom?
Ahol, bár eltérő mértékben,
de minden nőt fenyeget annak veszélye, hogy meggyilkolják?
Yrma Lydya esete
egy-két nappal azután történt, hogy a Río de los Remedios partján
megtaláltuk Joana Esmeralda maradványait.
Ezután ölték meg Yrma Lydyát.
Mintha végtelen szélmalomharcot vívnánk.
Egy újabb kegyetlen bűntény.
Tökéletes, szenvedélyes nő, akinek a színpad az élete. Ez vagyok én.
Amikor énekelek, olyan, mintha repülnék.
Yrma Lydya mindig is énekesnő akart lenni,
és nem is csak egy szimpla énekesnő, hanem igazi sztár.
Akkora sztár, mint Mexikó legnagyobb művészei,
Lola Beltrán vagy Lucha Villa.
Ilyen magaslatokba vágyott.
Minden fellépésére másik ruhát akart.
Mindig azt mondta: „Nem akarom ugyanazt felvenni.
Készíts másik ruhát erre a fellépésre!”
Mert arról álmodott, hogy nagy sztár lesz belőle
a mexikói könnyűzene világában.
Ez a ruha…
Ez volt az utolsó, amit rendelt tőlem.
Ez a ruha…
YRMA LYDYA BARÁTJA
egy új kezdet jelképe volt számára, mert a korábbi ruháit a férje fizette.
Ezt úgy tíz nappal a szakításuk után rendelte.
Femicídiumot jelentettek a Del Valle-i Suntory étteremből.
És bumm!
Ma este egy férfi megölte a feleségét
a Del Valle-i Suntory étteremben,
a mexikóvárosi Benito Juárez negyedben.
Ez a femicídium egy igen előkelő negyedben történt,
ahol a társadalom felső rétege él.
A tetthely a Suntory étterem volt.
Ez a Del Valle-i Suntory étterem.
Itt történt az eset.
Mire odaértünk,
a területet már biztosította
a mexikóvárosi rendőrség.
A helyszínen letartóztatták Jesús Alcocert,
valamint az egyik testőrét, míg a másiknak sikerült elmenekülnie.
A média azonnal leközölte a hírt.
Az ügyvéd lelőtte a feleségét.
Az áldozat a 21 éves énekesnő, Yrma Lydya,
akin az étterem vendégei próbáltak segíteni,
de a három lövés végzetesnek bizonyult.
Egyenesen az irodába jöttem.
A járőrautók már itt voltak.
Behozták az ügyészségre a férfit és a testőrét, Benjamín urat.
A Femicídium Elleni Ügyosztály ügyletes részlegén voltak őrizetben.
Az elkövető idős férfi volt,
úgy 70 év körüli.
A korához képest elég energikusnak tűnt.
Magas, ősz hajú férfi volt.
Fehér inget viselt, talán nyakkendővel, és nadrágtartót.
A külsején látszott, hogy igen tehetős.
Ki ez az állítólagos ügyvéd?
Kérkedő és arrogáns alaknak tartják,
aki habozás nélkül húzta elő a magánál hordott fegyvert,
hogy megfélemlítse az ellenfeleit.
A férfi azzal hencegett, hogy a nemzetbiztonsági szervek
csakis az általa kijelölt beszállítóktól vásároltak.
Állítólag jó kapcsolatot ápolt Genaro García Lunával,
Felipe Calderón ellentmondásos megítélésű közbiztonsági miniszterével is.
Egy igazi szemétláda, nem?
Ernestina főügyész azt mondta: „Sayuri, sokan felhívtak,
hogy különleges bánásmódot kérjenek Jesús Alcocernek.”
Jó estét, Sayuri! Nagyon szigorúnak kell lennünk
ezekkel a fogvatartottakkal,
mert a pasas körbetelefonált mindenkit.
Az ügyvédi praxisából személyesen is ismertem őt.
Valóban sok hívást kaptunk
olyan emberektől,
akik nagy hatalommal bírnak,
a gazdaság és a politika befolyásos szereplőiől,
barátoktól és barátnőktől.
Mindenki azt kérdezgette: „Mi folyik itt? Biztosak a dolgukban?
Nem lehet, hogy csőbe húzták? Nézzenek alaposan utána!”
Mire nyilván azt feleltük, hogy alaposan kivizsgáljuk az ügyet.
Úgy tűnik, vannak összeköttetései, de ez nem mentesíti a felelősség alól.
Mindenre nagyon figyelünk. Köszönöm.
Ilyen feltételek kellenek a munkám elvégzéséhez.
Ha az ügyészek bírják a feletteseik támogatását
a nyomozati munka során, akkor tudunk hatékonyan dolgozni.
Azonnal a helyszínre küldtük a csapatunkat,
akik megkezdték a helyszínelést.
Lefotózták a bizonyítékokat, vérmintát vettek,
begyűjtötték a töltényhüvelyeket.
MA LEHET AZ ELSŐ KIHALLGATÁS
Jesús azt állítja, hogy nem ő lőtte le a nőt,
és ő is ugyanúgy áldozat, mint az elhunyt rokonai.
Jesús Hernández ügyvédje szerint
nincs bizonyíték arra, hogy a védence lőtte le a feleségét.
Voltak bizonyítékok, ballisztikai bizonyítékok,
összegyűjtött töltényhüvelyek arról a helyről,
ahol minden érintett egyértelműen megfordult.
Voltak borospoharaink,
és nehezen olvasható jegyzetek az abroszon.
Egy hatalmas, bizonyítékokkal teli raktárban vagyunk.
Ezek begyűjtése is a helyszíni munka része.
Ügyészként nekem nincs közvetlen kapcsolatom a bizonyítékokkal,
azokkal a szakértőink dolgoznak.
Az asztalon volt egyfajta alátét,
azon pedig kézzel írt feljegyzések, amik Yrma Lydyától származtak.
Leírta a problémáikat,
a nézeteltéréseiket.
Alcocer úr tudtára adta, hogy már nem boldog,
és nem akar vele lenni.
Ez lehetett az indíték,
ami Alcocer urat a bűntény elkövetésére sarkallta.
BALLISZTIKA ÉS LŐFEGYVEREK ÁLTALÁNOS RÉSZLEG
2022, BALLISZTIKAI BIZONYÍTÉKOK
A nyomozók elmentek Alcocer úr lakhelyére,
ahol megtalálták a gyilkosságnál használt fegyvert.
Ez egy igen jellegzetes lőfegyver.
Bűnözői körökben „rendőrgyilkos” néven ismert.
Az a különlegessége, hogy nagy kaliberű töltény való bele…
holott maga a lőfegyver elég kicsi.
Úgy tervezték, hogy átüsse a golyóálló mellényt is.
Innen a „rendőrgyilkos” elnevezés.
Délben. Felhívom Celiát, hogy megtudjam, mi a helyzet…
Felhívod? Oké…
Amíg te megnézed a ruhákat.
- Remek. - Oké. És a videók?
El fogják vinni őket?
Igen, úgy volt…
A nyomás, amit azokban a napokban éreztünk… Egek!
Nehéz, zűrzavaros és nagyon stresszes órák voltak azok.
Mindössze 48 óránk volt tisztázni Alcocer és Benjamín helyzetét.
- Persze. - Oké? Felhívom Celiát.
- Kérlek! - Oké, intézem.
Én meg intézem a másik dolgot.
Mi az első, amit kérnek?
A motivációs levél.
Istenem! Mi van még?
Hiteles másolat a születési anyakönyvből.
És a házassági anyakönyvből.
Ha van.
Az élettársi kapcsolatot is igazolni kell.
Nem.
Az örökbefogadás hosszadalmas folyamat.
Nagy türelmet igényel,
és rengeteg papírmunkával jár.
SZÜLETÉSI ANYAKÖNYVI KIVONAT
Ez lesz a motivációs levelem.
Sok vizsgálaton kell átesni,
fizikai és pszichológiai teszteken.
De érthető, hisz ez komoly dolog.
Egy gyerekről gondoskodni óriási felelősséggel jár.
Írói válságban szenvedek.
Igen.
Egy kicsit hezitáltam, de végül úgy döntöttem,
hogy elindítom az örökbefogadási folyamatot.
Ez a szívem mélyéről jövő döntés volt.
Nem azért teszem,
mert nem tudnék teherbe esni.
KAREN ITZEL RODRÍGUEZ LABORATÓRIUMI TECHNIKUS
Elaltattam az unokámat. Megvacsoráztattam, lefektettem.
Altatót énekeltem, mesét olvastam neki.
Aztán megnéztem a videókat.
KÉRJÜK A KÖZTÉRI ÉS A PRIVÁT KAMERÁK FELVÉTELEIT
A felvételen mindent látni, mert a kamera a ház sarkán van.
Nadya asszony dühös volt, nagyon ideges.
Azt mondta: „Hazudnak nekem. Tudom, hogy mások is benne voltak.”
Dühös volt, mert azt hitte, meg kell győznie minket,
hogy több elkövető is volt.
Hajnali 1:12-kor látszik,
ahogy kiviszik a lányom holttestét.
A vejem, Palomares hajt ki a kocsival,
és aki becsukja utána a kaput, az José Luis, az apja,
vagyis a lányom apósa.
JOSÉ LUIS GALICIA PALOMARES APJA
Ő a bal hátsó ülésre ült be, a fia mögé.
Majd elhajtottak.
A kamerafelvételeken követhető, merre vitték a lányom testét.
Látni mindent.
Elhajtottak San Miguel Las Tablasba.
Az út közelében temették el a lányomat,
alig pár lépésre a kocsitól.
Miután elrejtették a lányom holttestét,
hajnali 4:40 körül értek haza.
Martha Beatriz kinyitotta nekik a kaput, amikor megérkeztek.
MARTHA BEATRIZ PALOMARES SOSA (AZ ÁLDOZAT ANYÓSA)
Martha Beatriz kinyitotta a kaput,
hogy minél gyorsabban behajthassanak.
Majd becsukta mögöttük a kaput, ők pedig kiszálltak a kocsiból.
Az ügyészségnek általában
rengeteg folyamatban lévő ügye van.
Az áldozatok családjai viszont 100%-ban az ő ügyükre koncentrálnak,
keresik az igazságot, igyekeznek megérteni a történteket,
és nemcsak az aktákban, hanem a tett helyszínén is,
gyakran az áldozat barátaival együtt.
Én pedig hiszem,
hogy ilyenkor az ügyészség és a családok hatékony együttműködése
előrelendítheti az ügyet.
LEGALÁBB KÉT ELKÖVETŐ
Amikor átnéztem az aktát,
lehetetlennek tartottam, hogy ezt egyetlen ember követte el.
De az én feladatom, és nem Nadya asszonyé,
hogy kivizsgáljam az ügyet és bebizonyítsam,
hogy hányan és pontosan kik voltak érintettek a bűncselekményben.
Carolina kiváló munkát végzett.
Meghallgatta Nadya asszonyt, utánajárt a gyanújának,
és figyelembe vette a kéréseit.
A 21-es tárgyalóteremben vagyunk.
Ez José Luis Galicia Palomares ügye,
aki ellen a vád femicídium.
Minden tárgyaláson részt vettem.
Figyelemmel kísértem a lányom ügyét.
Jó napot! NTBV vagyok, közvetett érintett,
egyúttal kiskorú unokám, JNGR képviselője.
NTBV, közvetett érintett, és a kiskorú unokám képviselője.
NTBV, közvetett érintett.
Közvetett érintett és a kiskorú unokám, JNGR képviselője.
Nekem nem jár semmi, és nem is akarok semmit, csak igazságot.
A teljesség elve azt jelenti,
hogy minden nyomozati szálat és bizonyítékot fel kell dolgozni.
Ha ennek során új adat merül fel, ami további nyomozást igényel,
akkor ezt tesszük.
Yrma, nagyon örülök, hogy eljött a műsorba!
A férjével, aki egy úriember,
egy csodálatos ember, ügyvéd…
A neve Jesús…
- Hernández Alcocer. - Jesús Hernández Alcocer.
El sem tudják képzelni, milyen csodálatos ember!
Akárcsak Yrma, ő is udvarias, lovagias, figyelmes.
A nyomozás során korábbi erőszak nyomai után kutatva
találtunk egy feljelentést, amit Yrma Lydya tett,
és amit az ügyészség családon belüli erőszaknak minősített.
Jesús! Nézd, elestél!
Jesús!
Baszd meg!
- Mi bajod van? - Szétrúgom a segged!
Mi bajod van?
Mi bajod, Jesús?
Nem kell megütnöd. Békével jöttem.
Végül Yrma a férfi nyomására elment az ügyészségre,
és visszavonta a feljelentést.
Ám az általunk elvégzett jogtechnikai elemzés alapján
folytatni kellett volna a nyomozást,
mert az Yrma Lydya által leírt bűncselekmény
femicídium kísérletének minősült.
A férje megfélemlítette és megverte.
Alcocer úr fegyvert fogott a fejéhez, és azzal fenyegette, hogy megöli.
Yrma Lydya csak azért úszta meg, mert a házvezetőnő a segítségére sietett.
Hiába vonta vissza a feljelentést,
az ügyészségnek távoltartási végzést kellett volna hoznia,
illetve elfogatóparancsot kellett volna kérnie,
hogy megakadályozza Alcocert
egy újabb, Yrma Lydya elleni erőszakos tett elkövetésében.
Yrma még élne, ha az ügyész akkor helyesen jár el.
Persze, hogy ez zavar minket. Nagyon is.
Nem mondhatjuk, hogy ez már egy másik nyomozás,
egy másik ügyészség,
mert a felelősség a teljes intézményé.
- Énekelek egy ranchera dalt. - Rendben.
A címe „Tévedtem veled kapcsolatban.”
Rajta, gyermekem!
Tévedtem veled kapcsolatban
Hatalmasat tévedtem
Ahogy csak nagyon kevesen
Tévedtek előttem
A templomban találkoztunk
És csendben néztelek
Hogy ne zavarjam meg az imádat Ami szent számomra…
Egy nagyon bonyolult meghallgatás vár ránk
a bíróság előtt.
2022. június 26. van, Mexikóvárosban vagyunk,
az Északi Fogház 11. számú tárgyalótermében.
Ez egy előzetes meghallgatás
Jesús Hernández Alcocer és Benjamín Hernández Mendoza ügyében,
ahol a vád femicídium, azaz nőgyilkosság.
Ki képviseli az ügyészséget?
Én, bíró úr, Héctor Miguel Ortiz Acosta,
a Femicídium Elleni Ügyosztály képviseletében.
Tanúmeghallgatást indítványozunk.
A tanú személyes adatait bizalmasan kezeljük.
VÉDETT TANÚ
Aznap este hét után pár perccel érkeztem a Suntoryba.
A T1 JELŰ TANÚ VALLOMÁSA
Az étteremben az első asztalhoz ültettek,
ami pont a privát szoba előtt volt, amit üvegfal választott el az étteremtől.
Ketten ültek bent,
egy fiatal nő,
és egy nagyon öreg, ősz hajú férfi,
aki nadrágtartót viselt.
A PÁR A PRIVÁT SZOBÁBAN
Pár perccel később a privát szobában
heves vita alakult ki.
A férfi valósággal őrjöngött.
Amint tudtuk, jeleztük a Suntory egyik főpincérének,
hogy figyeljen,
mert a privát szobában kezd eldurvulni a helyzet.
Egy ponton a férfi már magából kikelve ordított.
Azt mondta a nőnek:
„Meg fogsz változni! Gondoskodom róla!”
Egyre hangosabban és dühösebben kiabált.
Amikor az egyik pincér arra járt, megint szóltunk neki,
hogy egyre rosszabb a helyzet, ráadásul a férfinél fegyver van.
Azt ígérte, hogy utánanéznek.
Ami ezután történt, azt még ma is alig tudom elhinni.
Az egyik pillanatban
a nő ránk nézett,
de nem mondott semmit.
Az arcára kiült a rettegés,
a szeme tágra nyílt, mintha némán könyörgött volna segítségért.
A férfi rá célzott.
Felkiáltottam: „A nőre fogja a fegyvert! Le fogja lőni!”
És lelőtte.
JESÚS LEADTA A MÁSODIK LÖVÉST
JESÚS LEADOTT EGY HARMADIK LÖVÉST IS
Ezek után berohant a férfi egyik embere.
Nem hallottam, mit kérdezett a férfitól,
de könnyű kitalálni,
mert Hernández Alcocer válasza az volt:
„Ezért lecsuknak. A picsába!
Egy ilyen ócska ribanc miatt!”
Néhány perccel ezelőtt a bíró úgy döntött,
hogy Jesús Hernández Alcocer ügyvéd előzetes letartóztatásban marad.
A férfit és testőrét, a 42 éves Benjamín Hernández Mendozát
hivatalosan is megvádolták
a 22 éves Yrma Lydya Gamboa meggyilkolásával.
Elfogatóparancsot adtak ki a másik testőr ellen is,
aki szintén bűnrészes volt,
és aki jelenleg szökésben van.
PÉNZJUTALOM KÖRÖZÉS
A fiatal nő gyilkosa utáni nyomozás váratlan fordulatot vett.
Megtalálták Karen Itzel Rodriguez Barrales holttestét.
A mexikóvárosi ügyészség szerint…
Vérnyomokat keresünk.
A keresett vérnyomok,
illetve ujjlenyomatok bizonyítékokon a következő helyiségekben lehetnek:
a fürdőszobában, a lépcsőn, az emeleten lévő nappaliban,
a földszinti nappaliban és az áldozat szobájában.
A dokumentum, amit most felolvasunk,
az az ügy összefoglalása, ami alapján elfogatóparancsot kértünk…
- Palomares. - …José Luis Palomares ellen.
Figyeljetek! Ebben benne van minden.
Figyeljetek, hátha valami elkerüli a mi figyelmünket.
Ügyeljetek a részletekre, oké?
Helyszíni igazságügyi jelentés.
Női holttest, amit 1,6 méter mély, rejtett sírba temettek el.
Hogy elfedjék a holttest helyét, földdel és növényekkel takarták be.
Boncolási jelentés.
Az áldozat, KIRB testén fojtogatás nyomai látszanak.
A halál oka fulladás.
A helyszín és a bizonyítékok alapján
valószínűleg több elkövető lehetett.
NŐGYILKOSSÁG
KÖRÖZÉS
Vegyétek fel az overallokat, hogy jól felismerhetőek legyetek!
Bemegyünk.
- Tudja a számom. - Igen.
Szóljon, ha kell valami, de nem jöhet be!
- Rendben. - Hogy ne veszélyeztessük a nyomozást.
Köszönöm. A mai napon meghallgatjuk JNGR tanúvallomását.
Készen áll a tanúja, ügyész úr?
Igen, bíró úr. A védett tanú jelen van.
Egyik nap hazamentünk úszás után, és nekiálltam mosogatni.
Az unokám hozott egy széket, felállt rá, és így szólt: „Nagyi!
Hagyd abba a mosogatást!
Figyelj rám! Figyelj rám, és nézz a szemembe!”
- „Mi az, kicsim?” - „Zárd el a csapot!”
Elzártam a csapot, és leültem vele szemben.
„Mi a baj, drágám?”
Mire azt felelte:
„Anyát megölték az emeleti fürdőszobában.”
Megállt bennem az ütő.
Jó napot!
- Hogy vagy? - Jól.
Jól van. Tudod, miért vagy itt?
Mert megölték anyát.
VÉDETT TANÚ
Ki az anyukád?
Karen Itzel Rodríguez Barrales.
Hol történt az eset?
Az emeleti fürdőszobában.
Kié az a fürdőszoba?
Martha Beatrizé.
Ki az a Martha Beatriz?
A nagyi.
- A nagymamád? - Igen.
Honnan tudod, hogy az emeleti fürdőben történt?
Mert láttam.
- Látod ezeket a pöttyöket? - Igen.
Tessék. Várj! Le lehet kapcsolni a lámpát?
- Kémiai… - Lumineszcencia.
Szabálytalan alakú kemilumineszcencia.
A negyedik lépcsőfok lépőfelületén, alulról felfelé.
- Folytathatjuk? - Igen.
Mit láttál azon a napon az emeleti fürdőben?
- Hogy megölték anyát. - És hogyan történt?
Anya meg akart fürdetni engem,
de Martha Beatriz bejött, és azt mondta, hogy az az ő fürdője.
Elkezdtek veszekedni anyával.
Mi történt ezután?
Nagyapa is bejött, és ők ketten elkezdték verni anyát.
Hol ütötték meg?
Nos…
A nyakán, a karján, a hasán, a lábán.
Aztán José Luis a földre lökte,
majd ráült, és megragadta a nyakát.
Ki az a José Luis?
Ő… Ő az apukám.
Szabálytalan alakú kemilumineszcencia.
Az eset, amit elmondtál nekünk, nappal vagy éjszaka történt?
Éjszaka, mert sötét volt.
Köszönöm. Ez minden, bíró úr.
- Ügyvéd úr? - Nincs kérdésem.
Igen. Azt mondták, vigyázzak az unokámra.
A vádlottnak van kérése?
Nincs, bíró úr.
Még soha nem láttam megbánást
a nőgyilkosságot elkövető férfiakon.
Még azok is,
akik beismerik a tettüket, próbálják azt jogosnak beállítani.
Itt keresték az anyukádat, kicsim.
Az anyukámat?
Igen, kicsim, ezen a területen.
Újra kell gondolnunk a kapcsolataink működését,
a családunk felépítését, vagyis lényegében mindent.
Ez az igazságszolgáltatást is megváltoztatná.
Ma felülvizsgáljuk
Jesús Hernández Alcocer előzetes letartóztatását.
A vád femicídium,
az áldozat személyazonossága nem nyilvános.
Alcocer nagyon fáradtnak és elgyötörtnek tűnt.
Alcocer ügyvédei kérték
az előzetes letartóztatás felülvizsgálatát.
Azt kérték a bíróságtól,
hogy házi őrizetre enyhítse a kényszerintézkedést.
Ilyenkor a kérelmező oldalán van a bizonyítási teher.
Ehhez szakértő tanúk és direkt, kiegészítendő kérdések vehetők igénybe,
például mit, hogyan, mikor, hol, miért.
A válaszokat nem lehet sugalmazni.
Nem tehető fel olyan kérdés, hogy: „Igaz, hogy beavatkozott azon a napon?”
Ilyenkor tiltakozunk a kérdés ellen.
Kapcsolatba léptek a börtönorvosokkal?
Tiltakozom. Sugalmazó kérdés.
Helyt adok. Ne válaszoljon!
És a börtön személyzetével?
- Tiltakozom. - Helyt adok. Ne válaszoljon!
Vizsgálták-e az áldozatot a Ticomán kórházban,
aminek sürgősségi osztályára bevitték?
Tiltakozom. Hallomás és sugalmazó.
Helyt adok. Ne válaszoljon!
De bíró úr, lehet, hogy tudja…
Ügyvéd úr!
Többször kértem, hogy a kérdéssel ne sugallja a választ,
de ön nem hajlandó erre.
Önök miatt vagyunk ma itt.
Meddig folytatja?
A vita lezárult.
Azzal érveltünk,
hogy a vádlott veszélyt jelent az áldozatokra.
A bíró ezt figyelembe vette,
amikor úgy döntött, hogy nem engedélyezi a házi őrizetet.
Így előzetes letartóztatásban maradt.
Más kényszerintézkedésnek nincs helye,
tekintettel a veszélyre, amit a közvetett áldozatokra jelent,
akiket már fenyegetett gyilkossággal,
és arra a tényre, hogy a bizonyítékok alapján
ön felelős YLGJ haláláért.
Most pedig a mai témáink. Isteni igazságszolgáltatás?
Jesús Hernández Alcocer, a „Suntory gyilkos”,
aki tavaly júniusban megölte a feleségét, a 22 éves énekest, Yrma Lydyát,
ma reggel meghalt az Északi Fogházban.
Emlékeznek erre az arrogáns férfira?
Fegyverrel járt-kelt, fegyverrel jött be ide.
Igazi gazember volt, aki ügyvédnek adta ki magát.
Még a bíróságokon is voltak ismerősei.
Nos, a Suntory gyilkos…
A család nagyon csalódott volt, amikor ez az ember meghalt,
anélkül, hogy elítélték volna.
Az első dolgunk az volt,
hogy biztosítsuk őket arról, hogy valóban meghalt,
mert kételkedtek az igazságszolgáltatásban,
attól féltek, hogy csak eljátszották a halálát,
miközben valahol vígan éldegél.
De mi biztosítottuk őket, hogy meghalt.
Bekértük a boncolási jegyzőkönyvét az Igazságügyi Orvostani Intézettől,
hogy biztosan az igazat mondjuk a családnak,
hogy a halott valóban Alcocer.
Jesús N. halála után,
akit az énekesnő, Yrma Lydya meggyilkolásával vádoltak,
az ügyészség a testőrei ügyét helyezte előtérbe.
Benjamín már börtönben van,
de Máximo még mindig szökésben van, három hónappal a bűntett után.
Jó estét! Lássuk, hogy állunk Máximo keresésével!
Mit tesznek Máximo felkutatásáért?
- Keressük. - Hogyan keresik?
Nincsenek új címeink. Ezek a legfrissebbek.
Ezeket a címeket ellenőriztük.
Szerintem nem teszik a dolgukat.
A Mexikó állambeli címeket ellenőriztük.
Mindig ugyanaz a történet.
Semmi új.
Nincs haladás. Nem érdekli önöket.
Ennyit tettek az utolsó találkozásunk óta?
- Ezek az eredmények. - Nincs előrelépés?
Hol keresik azt az embert? Hol?
Nincs előrelépés.
Nem érezzük, hogy igazságot szolgáltattak.
Régóta húzódik az ügy, és maguk nem teszik a dolgukat.
- Mindig ugyanez a helyzet. - Ez jogos.
Megint üres kézzel távozunk.
Remélem, hamarosan letartóztatják a fickót.
Mi nem adjuk fel.
Nem fogjuk.
Igyekezzenek jobban!
Természetesen.
Ne vesztegessék az időt! Dolgozzanak!
Mi hiányzik Yrma Lydyának?
Mi lenne a karrierje csúcspontja?
Mi az álma?
A karrierem csúcsa
kétségtelenül a közönség elismerése lenne.
Hogy az emberek szeressék, amit csinálok.
Ez hiányzik nekem.
Sok művész halt úgy meg, hogy sosem futott be igazán.
- Igaz. - De utána sikeresek lettek.
Igen. De én nem akarok meghalni. Én élve akarok befutni.
De édes vagy!
Ha meghalok, mi értelme?
Én már nem leszek itt. Kivéve, ha létezik reinkarnáció.
Vagy ha a lelkem itt marad a halálom után,
és így látom, hogy hallgatják a dalaimat.
De nem, én érezni akarom ezt, át akarom élni.
Martha Beatrizt és José Luist letartóztatták.
Ők Karen Itzel Rodríguez feltételezett gyilkosának szülei.
A híradóban végigkövettük az ügyet.
A vádlottak a Santa Martha Acatitla börtönben,
illetve az Északi Fogházban maradnak,
mivel bűnrészességgel vádolják őket
nőgyilkosság minősített esetének elkövetésében.
KELETI FOGHÁZ ELŐZETES ELJÁRÁSOK BÍRÓSÁGA
Még nem gyászoltam meg a lányom halálát.
De szeretném, ha most már meggyászolhatnám.
Erre akkor kerülhet sor, ha az egész ügy lezárul.
Társtettesként
a vádlott elkövette a femicídium bűncselekményét.
José Luis Galicia Palomares bűnös
a KIRB sérelmére, csoportosan elkövetett femicídium bűntettében.
Szeretnék…
Szeretnék elmenni egyedül egy hegyre vagy egy erdőbe,
teljesen elszigetelődni
az emberektől.
Azon a napon még az unokámtól is,
a gyerekeimtől, a családomtól, mindenkitől el akarok vonulni.
A vádlott a legsúlyosabb büntetést kapja
a bűncselekmény súlyára tekintettel.
A kiszabott büntetés 105 év börtön, valamint kártérítési kötelezettség.
Van kérése a vádlottnak?
Nincs, bíró úr.
Halló?
Nagyon boldog vagyok!
Bűnösnek találták.
El akartam újságolni Sayurinak, mert önök mindig támogattak,
és sokat segítettek nekem.
Maguknak köszönhető, hogy komolyan vettek.
Azon a napon csak üvölteni, sírni akarok.
El akarok búcsúzni tőle.
Ennyit akarok. Elbúcsúzni a lányomtól.
És elmondani neki, hogy most már megnyugodhat.
Most már békében nyugodhat.
- Meglepetés! - Szia, kicsim!
Hiszem, hogy sok nő munkája,
amit az utcán, a közösségekben, az ügyészségeken végeztek,
a mi munkánk,
az energia, amit az igazságszolgáltatásba fektettünk,
nem hiábavaló.
A tegnap csak füst
Pillangók szállnak
A sötétségből kiemelkedve
És táncosnők…
Végigcsináltam az eljárást, és egy kislányt fogadtam örökbe,
mert végül úgy döntöttem…
hogy van remény.
Kis fehér hajó
Karcsú és nyugtalan
TÖBB SZERETET, KEVESEBB DRÁMA
A CSALÁDJÁT KERESSÜK! A FŐÚT MELLETT TALÁLTAK RÁ.
A feliratot fordította: Kisházi Viktória LÁLTAK RÁ.